**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԲՅՈՒՋԵԻ ԿԱՏԱՐՄԱՆ ՎԵՐԱՀՍԿՈՂՈՒԹՅԱՆ**

**ԻՐԱԿԱՆԱՑՄԱՆ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 6-րդ կետի, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 34-րդ հոդվածի 2-րդ և 3-րդ մասերի դրույթներով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է համայնքի բյուջեի կատարման վերահսկողության հիմնական խնդիրները՝

ա)բյուջետային մուտքերի կանխատեսումների և բյուջետային ելքերի նախահաշիվները կազմելու հիմնավորվածության ստուգում,

բ)բյուջետային միջոցների, ներառյալ` վարկերի և ներգրավված այլ փոխառու միջոցների ծախսման օրինականության ստուգում,

գ)բյուջետային պարտավորությունների կատարման, հաստիքանախահաշվային կարգապահության պահպանման, հաշվապահական հաշվառման և հաշվետվության վիճակի գնահատում,

դ)բյուջետային հիմնարկների և կազմակերպությունների ֆինանսատնտեսական գործունեության նկատմամբ վերահսկողության սահմանում,

ե)բյուջետային գործընթացի նկատմամբ օրենքով սահմանված այլ պահանջների կատարման ապահովում:

Ելնելով վերոգրյալից, համայնքի ավագանու քննարկմանն է ներկայացվում Թալին համայնքի բյուջեի կատարման վերահսկողության իրականացման վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում չի նախատեսվում եկամուտների և ծախսերի ավելացում կամ նվազեցում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է բյուջետային գործընթացի նկատմամբ օրենքով սահմանված պահանջների կատարման ապահովում։